Guezos

**Guezos** é unha banda de rock-pop-folk ourensán, cuxas composicións son moi abertas a calquera estilo, valorando moito as melodías e as harmonías propias do folk e mesturándoas coa potencia do rock. O nome do grupo foi escollido ao chou dun dicionario de Galego/Barallete e significa "Rapaces ou nenos duns 13/14 anos". Tamén é o nome do seu primeiro álbum, que viu a luz no 2001

## Historia 
**Guezos** (en barallete -antiga fala dos afiadores ourensáns- rapaces, nenos, cativos) naceu en 1999 como proxecto de grupo musical tradicional. Pouco a pouco, o grupo comezou a evolucionar cara o folk, e no 2000 grava a maqueta "Guezos" (convertida posteriormente en álbum), e dá os seus primeiros concertos.

A formación inicial estaba composta por Arturo Fernández, Xabier Domínguez "Morta", Pablo Rodríguez, Roberto Reboiro,Anxo Fernández e Carlos Rivera "Puntxa". Estes comezan a buscaren influencias novas en eidos musicais variados como o Rock ou o Pop, de onde xorde a incorporación dunha guitarra eléctrica ao grupo.

## Compoñentes 
* Anxo Fernández, Teclado, acordeón e voz.
* Adrián Beiroa, Voz e guitarra acústica.
* Roberto Reboiro, Baixo eléctrico.
* Francisco Díaz, Batería.
* Xabier Domínguez "Morta", Gaita e whistle.
* Modesto Cid "Nes", Gaita e whistle.

## Discografía 
O grupo ten 7 álbums publicados: *Guezos* (2001), *Terradentro* (2004), *99-06* (2007), *Oito Destinos* (2009), "O histérico latexo" (2011), "Zapatos Novos" (2018) e "Un longo camiño" (2014). Sendo *99-06* un recompilatorio onde a maioría dos cortes son gravacións de actuacións en directo.

### *Guezos* (2001) (Maqueta) 
* Gravado e producido por: Pedro Feijoo
* Gravado en: Muu! Estudos (Vigo) e Barra de Cima (Ourense) en setembro de 2001
* Duración total: 44:41 min:s
* Temas: 
** 1. Resaca Dominical
** 2. O brado da Lúa
** 3. Lévame
** 4. Enebrote
** 5. Pedida de man
** 6. A Rebadaira
** 7. A miña muliña
** 8. Loui in tra / A Raiz do Toxo Verde

### *Terradentro* (2004) (Maqueta) 
* Gravado e producido por: Pedro Feijoo e Charly Lincoln
* Gravado en: Muu!! Estudios en Vigo do abril de 2003 e maio de 2004
* Duración total: 48:31 min:s
* Temas:
** 1. Voces
** 2. Vironte
** 3. Heite de ver
** 4. O burro ledo
** 5. terradentro
** 6. Ocre
** 7. O soño
** 8. Porno reel
** 9. La ventana (rumba)
** 10. *Whisky* e licor
** 11. Muliña 03

### *99-06* (2007) (Non editado) 
* Temas:
** 1.- Luintra *(directo no Café Teatro Xesteira de Ourense)*
** 2.- Pedida de Man *(Directo na Sainza)*
** 3.- A Rebadaira
** 4.- Brado da Lúa
** 5.- Terradentro
** 6.- Whisky e Licor
** 7.- Ocre
** 8.- A Miña Muliña (2003)
** 9.- Porno Reel
** 10.- A das Festas
** 11.- Manoliño *(Directo no Local Social A REVOLTA de Vigo)*
** 12.- Lévame *(Directo na Sainza)*

### *Oito Destinos* (2009) 
* Temas:
** 1.- Guezada 69
** 2.- A Esmorga
** 3.- Acción-Reacción
** 4.- Identidade
** 5.- Todo Perfecto
** 6.- Vals do Regueiro
** 7.- Amodo
** 8.- Terradentro (2009)

### *O Histérico Latexo* (2011) 
* Temas:
** 1.- Musa
** 2.- Con-su-mismo Swing
** 3.- Lonxe na Memoria
** 4.- En Nome de Nada
** 5.- Morenaca
** 6.- Boas Novas
** 7.- Os Roteiros do Tempo
** 8.- A Forxa
** 9.- Escoita
** 10.- Vento Manso

### " Un Longo Camiño" (2017) 
*Temas:
** 1. - Gato Negro
** 2. - Sáhara
** 3. - Terra dentro
** 4. - Lévame

### " Zapatos Novos" (2018) 
*Temas:
** 1. - Ícaro
** 2. - The Sailor
** 3. - Pepiño Malasangre
** 4. - Botarse a vivir
**5. - Déixame entrar
**6. - Todo Perfecto (2018)
**7. - A Despedida.

### Vídeoclips destacados. 
* "Lévame" realizado por Aitor Uve. 2014.
* "Quixera" realizada por Aitor Uve e coa colaboración dos alumnos do CEIP Otero Novas de Cortegada. 2017.
* "Programa Enrede" TVG. Realizado por Casa de Tolos. 2012.
*"Pepiño Malasangre" Realizado por Aitor Uve e César Soberbio. Ourense. 2018.

## Directos 
Segundo o historial da súa web os concertos do grupo comezan no ano 2001, con concertos unicamente na provincia -e cidade- de Ourense. Curiosamente, os primeiros dous concertos que figuran, son fora da cidade (en concreto, en Castro Caldelas o 28 de xullo de 2001 e Graíces, na Peroxa).

### Primeira saída fora da provincia 
A primeira saída fora da provincia foi a Vilaboa (Pontevedra). Logo diso, comezaron a facer concertos en toda Galicia, agás na provincia da Coruña. Como curiosidade, dicir que mesmo deron o primeiro concerto fora de Galicia antes de recalar na provincia da Coruña. O susodito concerto fíxose no *Palacio* de Congresos de Barcelona, nun festival organizado pola escola de gaitas "Toxos e Xestas" da Cidade Condal. A actuación foi o 8 de marzo do 2003.

A que foi a súa primeira actuación na provincia coruñesa sería no XXV Festival do Mundo Celta de Ortigueira (Escenario Runas), o 13 de xullo do 2003.

## Participación en festivais e concursos 
Xa dende o ano 2002, Guezos ten participado en festivais e concursos. O primeiro, foi o 2 de agosto do mencionado ano, no "Festival na Tralla III" en Vilaboa (Pontevedra). Logo viron o II Festival Folk "Serra de Queixa" (Ourense) e o xa citado XXV Festival do Mundo Celta de Ortigueira (ambos no 2003).

No 2004, recuncaron no "Serra de Queixa" -na súa 3ª edición-, preséntanse ao concurso EUROFOLK-J -dentro do Parapanda Folk 2004, celebrado en Montefrío (Granada)-, e a súa primeira participación no Festival FEO (Folk En Ourense).

Logo dun ano sen participación en festivais ou concursos, no 2006, comezaron o ano coa participación no concurso escenario PRAU en Santander (Cantabria), logo, cara o verán, participou no concurso "A polo Ghit" (organizado por Vieiros e mais o programa extrarradio da Radio Galega), quedando de 4ª na votación do xurado e 1º no *ranquin* de popularidade -votación dos internautas, ao través da páxina do A polo Ghit, mentres que a canción gañadora dese concurso ao través da votación do xurado, quedou en 15ª posición na citada clasificación.

## Actuacións en televisión 
Co gallo da súa participación en *A polo Ghit*, Guezos actuou os días 23 e 24 de xuño do 2006 para a Televisión de Galicia. En concreto, o 23 de xuño actuou para o programa Luar e o 24 de xuño (en directo) para o programa En pé de festa.

Tamén, o 24 de setembro dese ano 2006 actúa para o programa Mundoverbena.

En 2010, Guezos participou cunha entrevista a cargo do músico Xurxo Souto e dúas cancións en directo en formato acústico para o programa da canle V Televisión "Música ambiente".
A primeira emisión deste capítulo fíxose o 22 de xullo de 2010, repetíndose en varias ocasións.

No verán do 2015, o grupo foi escollido para poñerlle música á campaña de Turgalicia de ámbito nacional. O seu tema "Eu son" composto para este anuncio soou en todas as radios e tvs nacionais durante os meses de xullo, setembro e Nadal de 2015.

## Relacións con outros grupos 
Amais da pertenza de varios dos seus compoñentes a Genu Varu, por coincidencia ou colaboración en actuacións e ademais, e o feito de ter unha batería (eventual) pertencente a ese grupo, teñen vencellos cruzados co grupo Ergom e con Lamatumbá, onde militaban 2 exmembros do grupo: Rafa Ullán e "Puntxa".

## Véxase tamén 
### Ligazóns externas